شەفەق نیوز/ وەچەودیەلیگ لە پارێزگای هەولێر پایتەخت هەرێم
کوردستان، ئمڕوو پەنجشەممە، باس خنکانن باوگ و کوڕیگ لەناو گوڵەم ئاویگ.
وەچەودیەیلە ئەرا ئاژانس شەفەق نیوز وتن: خەوەردار دەسەڵاتەیل
لە خنکانن باوگ و کوڕیگ لەناو گوڵەم ئاویگ لە ئاوای بیرە رەش سەروە ناحیەی کەسنەزان
کردن.
وتنیش؛ هێزەیل پۆلیس دوو تەرمەگە دراوردن.
وەگورەی زانیارەیل، پیاوەگە لە داڵگبوی ساڵ ١٩٨٤ ە، و کوڕەگەی
لە داڵگبوی ساڵ ٢٠٠٧ ە.
لە رووداویگ تر، موقەدەم عەلی جەمال قەدەری وەڕێۆبەر راگەیانن
پۆلیس ناوچەی گەرمیان لەبەیانامەیگ وت: شەوەکی ئمڕوو، تەرم ئەندام لە هێزەیڵ پێشمەرگەی
لیوای سێیەم (عەباس عەبدولڵا حەبیب ) لە داڵگبوی ساڵ ١٩٨٠ وەرەو بەش فریاکەفتن لە خەسەخانەی
شەهید هەژار لە قەزای کەلار بریا، م لەوەر گولەیگ گیانی لەدەسدا.
وەگورەی قسەیل هاوڕییەیلی ک لە خەڵک شار خانەقینن، ک لە مەوقەی
ئەرکەگەی لە نزیک خانەقین گولە لەخوەی داگە.
